Publication: Magyar Közlöny
Issue: MK-2011-14 (Year: 2011, Number: 14)
Era: contemporary
Section: Az ilyen törvények elfogadásához az Országos Érdekegyeztetõ Tanácsról szóló 2009. évi LXXIII. törvény
Paragraph Index: 408

8. Négy indítványozó vitatja a Ktjt. 76. § (1) bekezdését, amely kimondja, hogy a törvény hatálybalépésével a törvény hatálya alá tartozó szerveknél foglalkoztatott köztisztviselõk és ügykezelõk közszolgálati jogviszonya kormánytisztviselõi jogviszonnyá alakul át. Az egyik indítványozó szerint mivel a közszolgálati jogviszony átalakítása kormánytisztviselõi jogviszonnyá a korábbi szabályozáshoz képest hátrányosan módosította a jogviszony tartalmát, arra csak a köztisztviselõkkel való megegyezés alapján kerülhetett volna sor. Így a vitatott szabályozás, mivel már létrejött jogviszonyokba avatkozott be a jogalkotó, sérti az Alkotmány 2. § (1) bekezdésében szabályozott jogállamiságból következõ szerzett jogok védelmének követelményét, és a 8. § (1) bekezdésében szabályozott, az alapvetõ jogok védelmének követelménye sem valósul meg. Ugyanezen okból az indítványozó alkotmányellenesnek tartja a Ktjt. 76. § (3) bekezdését is. Szerinte egy már létrejött határozott idejû munkaviszony tartalmának módosítása a visszaható hatályú jogalkotás tilalmába ütközik. Egy másik indítványozó az Alkotmány 54. §-ában szabályozott emberi méltósághoz való jogot sértõnek ítéli azt, hogy a közszolgálati jogviszony átalakulásáról csak a köztisztviselõ tájékoztatásának kötelezettségét írja elõ a vitatott szabályozás. II.

Source: https://magyarkozlony.hu/hivatalos-lapok/8f65c53c3f4493a061b95b7d0b858c0d5b5ad7b5/dokumentumok/944b7ce16c10df93e3a6ade46bf0a37c30262bd8/letoltes